**STARO LETO SE POSLAVLJA, NOVO PRIHAJA – NOVOLETNO RAJANJE (POROČILO)**

Zadnji šolski dan v koledarskem letu smo na POŠ Bučka obeležili z druženjem s prijateljskimi razredi. Prvošolci so se družili in si medsebojno pomagali s četrtošolci, drugošolci s petošolci, tretješolci pa z bodočimi prvošolčki. Druženje je potekalo v ustvarjalnem vzdušju, saj so učenci z medsebojno pomočjo izdelali voščilnice za svoje domače. Obiskal nas je tudi Božiček in nas obdaril s sadjem. Skupno druženje pa smo zaključili s kratkim sproščenim programom, v katerem se je vsak oddelek predstavil s plesno točko. Tudi gospa ravnateljica nas je obiskala in nam ob prihajajočih praznikih izrekla voščilo.

V mesecu decembru je oddelek podaljšanega bivanja poskrbel za praznično okrasitev šole in za bogat novoletni bazar. Izdelke za bazar so učenci izdelovali tudi pri urah likovne umetnosti.

Druženje smo zaključili s sladkimi dobrotami, ki so jih pri pouku v okviru sodelovanja s prijateljskimi razredi spekli učenci.

Zapisala in fotografirala: Suzana Rajgl Zidar























